KAKO SAM POSTALA UČENICA ŠKOLE NA DALJINU

U svijetu se pojavio jedan opasan i smrtonosan virus – koronavirus.

Pojavio su u Kini zbog nama još nepoznatih razloga i proširio se u mnoge države uključujući i našu domovinu Hrvatsku.

Krizni stožer zbog zaustavljanja širenja epidemije odredio je da se privremeno zatvore frizerski saloni, teretane, škole.

Zbog zatvaranja škola prešli smo u školu na daljinu.

Iznenadilo me kako su se svi brzo snašli. Kada je započela nastava u virtualnoj učionici bilo mi je malo teže raditi i učiti jer nije bilo učitelja da pojasne gradivo na stari način, ali i ja sam se brzo snašla i navikla.

Kada su stigli uskrsni praznici bila sam sretna što ću se malo odmoriti.

Zbunilo me kada sam čula da će nakon praznika započeti ocjenjivanje. To mi se baš i nije svidjelo jer ako netko nešto nije razumio, mogao bi dobiti lošu ocjenu.

Bolje mi je bilo u redovnoj školi; tamo su učitelji da objasne ako ti nešto nije jasno i mogu se družiti i razgovarati s prijateljima.

Nadam se da će ovaj virus uskoro nestati i da ćemo se brzo vratiti u školske klupe.

 LARA ROZMAN, 5. a